**projektas**

**reg. Nr. T-159**

**2.13.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO BENDRADARBIAVIMO SUTARČIAI**

2021 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 20 straipsnio 2 dalies 12 punktu, Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 4.4, 5 ir 6 punktais, Pasvalio rajono savivaldybės taryba nusprendžia:

1. Pritarti bendradarbiavimo sutarčiai tarp Valstybės sienos apsaugos tarnybos prie Lietuvos Respublikos vidaus reikalų ministerijos ir Pasvalio rajono savivaldybės (pridedama).
2. Įgalioti Pasvalio rajono savivaldybės merą Gintautą Gegužinską pasirašyti bendradarbiavimo sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Bendrojo skyriaus vedėja

Rasa Gedvilienė

2021-08-09

PRITARTA

Pasvalio rajono savivaldybės tarybos

2021 m. rugpjūčio 25 d. sprendimu Nr.T1-

**PASVALIO RAJONO SAVIVALDYBĖS IR VALSTYBĖS SIENOS APSAUGOS TARNYBOS PRIE LIETUVOS RESPUBLIKOS VIDAUS REIKALŲ MINISTERIJOS BENDRADARBIAVIMO SUTARTIS**

2021 m. d. Nr.

Pasvalys

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – Tarnyba), atstovaujama Tarnybos Pagėgių pasienio rinktinės (toliau – Rinktinė) vado Rimanto Timinskio, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos vado 2020 m. vasario 24 d. įsakymo Nr. 4-90 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo“ 3.28.10 papunkčiu suteiktus įgaliojimus, ir Pasvalio rajono savivaldybė (toliau – Savivaldybė), atstovaujama Savivaldybės mero Gintauto Gegužinsko, veikiančio pagal Savivaldybės tarybos 2021 m. rugpjūčio 25 d. sprendimą Nr. T1-, toliau vadinamos Šalimis, o kiekviena atskirai – Šalimi, būdamos abipusiškai suinteresuotos ir siekdamos bendradarbiauti bei teikti tarpusavio pagalbą, sudarė šią bendradarbiavimo sutartį (toliau – Sutartis).

**I SKYRIUS**

**SUTARTIES DALYKAS**

1. Šalys susitaria tarpusavyje bendradarbiauti, gerinant Savivaldybės gyventojų gyvenimo kokybę, plėtojant bei įgyvendinant veiklas gyventojų poilsio organizavimo, sporto, ugdomųjų priemonių organizavimo, viešosios tvarkos palaikymo, administracinių nusižengimų ar nusikalstamų veikų prevencijos ir užkardymo priemonių srityse. Sutarties veikimo teritorija – Pasvalio rajono savivaldybė.

2. Šalys susitaria glaudžiai bendradarbiauti ekstremaliųjų situacijų atvejais pagal savo iš anksto patvirtintus planus, teikti visokeriopą pagalbą pagal turimas materialinių išteklių teikimo sutartis.

3. Šalys, nepaisydamos Sutartyje nurodytų bendradarbiavimo sričių ir formų, siekdamos įgyvendinti Sutarties tikslus, susitaria pagal kompetenciją bendradarbiauti tarpusavyje ir kitose galimose Sutartyje neaptartose bendradarbiavimo srityse bei galimomis bendradarbiavimo formomis.

**II SKYRIUS**

**ŠALIŲ ĮSIPAREIGOJIMAI**

4. Rinktinė įsipareigoja:

4.1. pagal galimybes suteikti pagalbą organizuojant ir vykdant ugdomuosius, pilietiškumo, patriotiškumo, fizinio aktyvumo skatinimo, poilsio organizavimo, administracinių nusižengimų ir/ar nusikalstamų veikų prevencijos ir užkardymo renginius ir projektus;

4.2. teikti siūlymus kuriant administracinių nusižengimų ir/ar nusikalstamų veikų prevencijos ir užkardymo, Savivaldybės gyventojų fizinio aktyvumo skatinimo, poilsio organizavimo programas;

4.3. pagal galimybes ir kompetenciją organizuoti bei dalyvauti pasidalijimo gerąja praktika renginiuose ir projektuose;

4.4. esant poreikiui, vykdant bendrą veiklą leisti naudotis Rinktinės ar jos struktūriniams padaliniams priklausančiomis patalpomis;

4.5. informacinėje erdvėje ir žiniasklaidos priemonėse skleisti informaciją apie bendradarbiavimą ir bendrus renginius;

4.6. teikti kitai Sutarties Šaliai idėjas, siūlymus ir pastebėjimus dėl bendros veiklos.

5. Savivaldybė įsipareigoja:

5.1. skatinti Savivaldybės įstaigas ir bendruomenes glaudžiau bendradarbiauti su Rinktine ir jos struktūriniais padaliniais, organizuojant bendrus kultūrinius, sportinius ugdomuosius bei kitus renginius;

5.2. kviesti kitą Sutarties Šalį bendradarbiauti rengiant ir vykdant ugdomuosius administracinių nusižengimų ir/ar nuskalstamų veikų prevencijos ir užkardymo, pilietiškumo, patriotiškumo, fizinio aktyvumo skatinimo, poilsio organizavimo renginius ir projektus;

5.3. bendrų projektų ar renginių vykdymo metu sudaryti galimybę naudotis Savivaldybės administracijai priklausančiomis patalpomis ir/ar kita turima infrastruktūra;

5.4. pagal galimybes dalyvauti kitos Sutarties Šalies organizuojamuose renginiuose ir projektuose;

5.5. keistis gerąja patirtimi prevencinių programų gyventojų socialinės gerovės skatinimo srityse;

5.6. į Savivaldybės Ekstremalių situacijų komisijos posėdžius ir Ekstremaliųjų situacijų operacijos centro darbą įtraukti Rinktinės atstovus, kai gręsianti ar susidariusi ekstremalioji situacija yra Tarnybos kompetencijai priklausantis įvykis;

5.7. laikinai atnaujinus sienos kontrolę prie vidaus Europos Sąjungos Lietuvos – Latvijos sienų, tam, kad fiziškai nebūtų vykdomas eismas per Lietuvos – Latvijos Respublikų valstybės sieną, nedelsiant per 48 valandas nuo laikino sienos kontrolės atnaujinimo paskelbimo imtis priemonių uždaryti visus sausumos kelius ir kitus statinius (pvz.: tiltai), kuriais galimas Lietuvos – Latvijos Respublikų valstybės sienos kirtimas pėsčiomis arba transporto priemone ir, kurie yra Savivaldybės jurisdikcijoje;

5.8. teikti pagalbą atkuriant infrastruktūrą Savivaldybės teritorijoje esančiuose pasienio kontrolės punktuose, kuriuose laikinai atnaujinama sienos kontrolė prie vidaus sienos;

5.9. informacinėje erdvėje ir žiniasklaidos priemonėse skleisti informaciją apie bendradarbiavimą ir bendrus renginius, teikiamas paslaugas.

**III SKYRIUS**

**ŠALIŲ ATSAKOMYBĖ**

6. Šalys Sutarties įsipareigojimus grindžia geranoriškumu, abipuse pagarba ir atsakomybe už prisiimtus įsipareigojimus.

7. Šalys, vykdydamos savo įsipareigojimus, vadovaujasi Sutarties nuostatomis ir Lietuvos Respublikos teisės aktais.

**IV SKYRIUS**

**SUTARTIES GALIOJIMAS, PAKEITIMAS IR NUTRAUKIMAS**

8. Sutartis įsigalioja nuo jos pasirašymo dienos ir yra neterminuota.

9. Sutartis gali būti pakeista, papildyta arba nutraukta abiejų Šalių susitarimu.

10. Sutartis gali būti nutraukta rašytiniu abiejų Šalių susitarimu arba bet kuriai Šaliai apie tai pranešus kitai Šaliai prieš 30 (trisdešimt) kalendorinių dienų.

11. Bendradarbiavimo sutartis, pasirašyta 2017 m. gruodžio 7 d. Nr. 19-179/2017 m. gruodžio 6 d./ASR-569, netenka galios nuo Sutarties įsigaliojimo dienos.

**V SKYRIUS**

**BAIGIAMOSIOS NUOSTATOS**

12. Už sutarties vykdymą Tarnybos atsakingas asmuo – Tarnybos Pagėgių pasienio rinktinės Šiaulių pasienio užkardos vadas Saulius Baltakis, tel. (8 41) 598516, el. p. saulius.baltakis@vsat.vrm.lt

13. Už sutarties vykdymą Savivaldybės atsakingas asmuo – Bendrojo skyriaus vyriausiasis specialistas Linas Mainonis, tel. 8 656 07 797, el. p. l.mainonis@pasvalys.lt.

14. Visi ginčai, susiję su Sutartimi, sprendžiami Šalių tarpusavio susitarimu, o nepavykus susitarti – Lietuvos Respublikos įstatymų nustatyta tvarka.

15. Sutartis sudarytas dviem vienodą teisinę galią turinčiais egzemplioriais, po vieną egzempliorių kiekvienai Sutarties Šaliai.

**VI SKYRIUS**

**SUTARTIES ŠALIŲ REKVIZITAI IR PARAŠAI**

|  |  |
| --- | --- |
| Pasvalio rajono savivaldybė | Valstybės sienos apsaugos tarnyba prie Lietuvos Respublikos vidaus reikalų ministerijos |
| Vytauto Didžiojo a. 1, LT-39143 Pasvalys | Savanorių pr. 2, LT-03116 Vilnius,  |
| Tel. (8 451) 54 101 | Tel. (8 5) 271 9305, faksas (8 5) 271 9306.  |
| El. p. rastine@pasvalys.lt |  |
|  | Banko rekvizitaiA. s. Nr. LT95 7300 0100 0054 3098 |
|  | „Swedbank“ AB bankas, kodas 73000 |
|  | PVM mokėtojo kodas: LT886082515 |
| Įstaigos kodas 188753657 | Kodas 188608252 |
| Savivaldybės meras Gintautas Gegužinskas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Rinktinės duomenys:Klaipėdos g. 6, LT–99290 Pagėgiaitel.: (8-441) 57 923, faks. (8 441) 57954El. p. pagegiai@vsat.vrm.ltRinktinės vadasRimantas Timinskis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (Parašas) A.V. |  (Parašas) A.V. |
|   |   |

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO BENDRADARBIAVIMO SUTARČIAI**

2021-08-09

Pasvalys

**1. Problemos esmė.**

Viena iš Savivaldybės tarybos išimtinei kompetencijai priskirtų funkcijų – Savivaldybės vardu sudaromų sutarčių pasirašymo tvarkos aprašo tvirtinimas. Pasvalio rajono savivaldybės (toliau – Savivaldybė) vardu sudaromų sutarčių bei susitarimų sudarymo ir pasirašymo tvarkos aprašas yra patvirtintas Savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Savivaldybės tarybos 2017 m. kovo 31 d. sprendimo Nr. T1-78 redakcija) (toliau – Aprašas).

Šiame Apraše nustatyta, kad tik esant išankstiniam Savivaldybės tarybos pritarimui sutarties projektui, gali būti pasirašomos sutartys dėl bendradarbiavimo su kitomis valstybės institucijomis, kitais juridiniais ir fiziniais asmenimis (Aprašo 4.4 punktas). Savivaldybės taryba savo pritarimą ar nepritarimą tokioms sutartims išreiškia priimdama atitinkamą sprendimą, kurio projektas rengiamas ir teikiamas svarstyti teisės aktų nustatyta tvarka (Aprašo 5 punktas).

**2. Kokios siūlomos naujos teisinio reguliavimo nuostatos ir kokių rezultatų laukiama.**

2021 m. rugpjūčio 6 d. gautas Valstybės sienos apsaugos tarnybos prie Lietuvos Respublikos vidaus reikalų ministerijos Pagėgių pasienio rinktinės raštas, kuriame siūloma atnaujinti 2017 m. gruodžio 6 d. pasirašytą Bendradarbiavimo sutartį. Sutarties projekte numatomas glaudus šalių bendradarbiavimas ekstremaliųjų situacijų atvejais pagal savo iš anksto patvirtintus planus, pagalba pagal turimas materialinių išteklių teikimo sutartis.

 Parengtas sprendimo projektas neprieštarauja galiojantiems teisės aktams.

**3. Skaičiavimai, išlaidų sąmatos, finansavimo šaltiniai.** –

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta –** neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nėra.

**6. Sprendimo projekto iniciatoriai** Savivaldybės meras.

**7. Sprendimo projekto rengimo metu gauti specialistų vertinimai ir išvados**–negauta.

Bendrojo skyriaus vedėja Rasa Gedvilienė